****

**ประกาศเทศบาลตำบลศรีโพธิ์เงิน**

**เรื่อง การกำหนดอำนาจหน้าที่ของกองหรือส่วนราชการตามแผนอัตรากำลัง 3 ปี**

**(รอบปีงบประมาณ พ.ศ. 2561-2563)**

-------------------------------------------------------------

ด้วยแผนอัตรากำลัง 3 ปี (ปีงบประมาณ พ.ศ. 2558-2560) ของเทศบาลตำบลศรีโพธิ์เงิน ครบระยะเวลาการใช้แผนอัตรากำลัง 3 ปี เมื่อวันที่ 30 กันยายน 2560

อาศัยความตามในมาตรา 252 ข้อ 253 ข้อ 254 และข้อ 255 ของประกาศ ก.ท.จ.เชียงราย เรื่อง หลักเกณฑ์และเงื่อนไขเกี่ยวกับการบริหารงานบุคคลของเทศบาล ลงวันที่ 13 พฤศจิกายน 2545 และโดยความเห็นชอบของ ก.ท.จ.เชียงราย ในการประชุมครั้งที่ 12 / 2560 เมื่อวันที่ 27 กันยายน 2560 จึงกำหนดอำนาจหน้าที่ของกองหรือส่วนราชการตามแผนอัตรากำลัง 3 ปี รอบปีงบประมาณ พ.ศ. 2561-2563 ของเทศบาลตำบลศรีโพธิ์เงิน รายละเอียดปรากฏตามบัญชีแนบท้ายประกาศฉบับนี้

ทั้งนี้ตั้งแต่วันที่ 1 ตุลาคม พ.ศ. 2560 เป็นต้นไป

ประกาศ ณ วันที่ 2 ตุลาคม พ.ศ. 2560



(ลงชื่อ)

(นายสิทธิราช บำเหน็ด)

นายกเทศมนตรีตำบลศรีโพธิ์เงิน

**บัญชีกำหนดอำนาจหน้าที่ของกองหรือส่วนราชการตามกรอบอัตรากำลัง 3 ปี**

**รอบปีงบประมาณ พ.ศ. 2561-2563**

**(แนบท้ายประกาศเทศบาลตำบลศรีโพธิ์เงิน ลงวันที่ 2 ตุลาคม 2560)**

|  |  |  |  |
| --- | --- | --- | --- |
| **ที่** | **สำนัก/กอง** | **อำนาจหน้าที่** | **หมายเหตุ** |
| 1 | สำนักปลัดเทศบาล | มีหน้าที่ความรับผิดชอบเกี่ยวกับราชการทั่วไปของเทศบาล และราชการที่มิได้กำหนดให้เป็นหน้าที่ของกอง หรือส่วนราชการใดในเทศบาลโดยเฉพาะ รวมทั้งกำกับและเร่งรัดการปฏิบัติราชการของส่วนราชการในเทศบาลให้เป็นไปตามนโยบายแนวทาง และแผนการปฏิบัติราชการของเทศบาล |  |
| 2 | กองคลัง | มีหน้าที่ความรับผิดอชอบเกี่ยวกับการจ่าย การรับ การนำส่งเงิน การเก็บรักษาและเอกสารทางการเงิน การตรวจสอบใบสำคัญ ฎีกางานเกี่ยวกับเงินเดือน ค่าจ้าง ค่าตอบแทน เงินบำเหน็จ บำนาญ เงินอื่นๆ งานเกี่ยวกับการจัดงบประมาณฐานะทางการเงิน การจัดสรรเงินต่างๆ การจัดทำบัญชีทุกประเภท ทะเบียนคุมเงินรายได้และรายจ่ายต่างๆ การควบคุมการเบิกจ่าย งานทำงบทดลองประจำเดือน ประจำปี งานเกี่ยวกับการพัสดุของเทศบาลตำบลและงานอื่นๆ ที่เกี่ยวข้องและได้รับมอบหมาย |  |
| 3 | กองช่าง | มีหน้าที่ความรับผิดชอบเกี่ยวกับการสำรวจออกแบบการจัดทำข้อมูลทางด้านวิศวกรรม การจัดเก็บและทดสอบคุณภาพวัสดุ งานออกแบบและเขียนแบบการตรวจสอบ การก่อสร้าง งานควบคุมอาคารตามระเบียบกฎหมาย งานแผนการปฏิบัติ งานการก่อสร้าง และซ่อมบำรุงการควบคุมการก่อสร้างและซ่อมบำรุง งานแผนงานด้านวิศวกรรมเครื่องจักรกล การรวบรวมประวัติติดตาม ควบคุมการปฏิบัติงานเครื่องจักรกล การควบคุม การบำรุงรักษาเครื่องจักรกล และยายพาหนะ งานเกี่ยวกับแผนงานควบคุม เก็บรักษา การเบิกจ่ายวัสดุ อุปกรณ์ อะไหล่ น้ำมันเชื้อเพลิง และงานอื่นๆ ที่เกี่ยวข้องและได้รับมอบหมาย |  |
| 4 | กองการศึกษา | ดำเนินการเกี่ยวกับการจัดการศึกษา การส่งเสริมและสนับสนุนการศึกษา ศาสนาวัฒนธรรม และประเพณีอันดีงามของประชาชน การสนับสนุนบุคลากร วัสดุอุปกรณ์ และทรัพย์สินต่างๆ เพื่อประโยชน์ทางการศึกษา จัดสถานที่เพื่อการศึกษา ส่งเสริม ทำนุบำรุง และรักษาไว้ซึ่งศิลปะ ประเพณี ขนบธรรมเนียม จารีตประเพณีของท้องถิ่น วัฒนธรรม ส่งเสริมสนับสนุนการเล่นกีฬา และงานอื่นๆ ที่เกี่ยวข้องและที่ได้รับมอบหมาย |  |
| 5 | หน่วยตรวจสอบภายใน | ปฏิบัติงานเกี่ยวกับการตรวจสอบการปฏิบัติงานของหน่วยงานต่างๆ ภายในเทศบาลที่สังกัดในด้านงบประมาณ บัญชีและพัสดุ รวมทั้งตรวจสอบหลักฐานเอกสารทางการบัญชี การเงิน ยอดเงิน การทำสัญญา การจัดซื้อพัสดุ การเบิกจ่าย การลงบัญชี การจัดเก็บรักษาพัสดุในคลังพัสดุ ตรวจสอบการใช้ และเก็บรักษายานพาหนะให้ประหยัดและถูกต้องตามระเบียบของทางราชการ และงานอื่นๆ ที่เกี่ยวข้องและที่ได้รับมอบหมาย  33 |  |

(ลงชื่อ)

(นายสิทธิราช บำเหน็ด)

นายเทศมนตรีตำบลศรีโพธิ์เงิน